open-index/open-wikipedia-markdown huggingface dataset:
Marie-Hélène Lentini

**Marie-Hélène Lentini** is 'n Franse aktrise. Sy is bekend vir haar rolle in die rolprente *My Brother-in-law Killed My Sister* (1986) en *Fashion Victim* (2009), en in die televisiereeks *Docteur Claire Bellac* (2001).

## Filmografie 
### Rolprente 
* 1986: *My Brother-in-law Killed My Sister*
* 2009: *Fashion Victim*

### Televisiereekse 
* 2001: *Docteur Claire Bellac*

### Televisierolprente 
* 2001: *Un citronnier pour deux*
* 2001: *La juge Beaulieu*
* 2005: *Le détective: Contre-enquête*
* 2011: ''Adèle's Choice*
* 2017: *Fleur de Cactus''

## Eksterne skakels 
*
Sosiale wetenskap

thumb|240px|Argeologie is ’n dissipline van sosiale wetenskap.

**Sosiale wetenskap** is die tak van wetenskap wat handel oor die studie van menslike gemeenskappe en die verhoudings tussen individue binne dié gemeenskappe. Die term is voorheen gebruik vir die veld sosiologie, die oorspronklike "wetenskap van die gemeenskap", wat in die 19de&nbsp;eeu gevestig is. Benewens sosiologie sluit dit nou ’n verskeidenheid akademiese dissiplines in, soos antropologie, argeologie, ekonomie, linguistiek, sielkunde en politieke wetenskap. 

Die geskiedenis van sosiale wetenskap het ná 1650 tydens die Verligting begin, toe daar ’n omwenteling in natuurfilosofie plaasgevind en die mens se begrip van wat "wetenskaplik" is, verander het. Sosiale wetenskap het voortgespruit uit die morele filosofie van die tyd en is beïnvloed deur die tydperk van rewolusies, soos die Nywerheidsomwenteling en die Franse Rewolusie. 

## Takke
Sosiale wetenskap bestaan uit verskillende takke wat op universiteitsvlak nagevors word. Dié dissiplines word gedefinieer en erken deur die akademiese joernale waarin navorsing gepubliseer word en die verenigings en akademiese departemente waartoe die kenners behoort. Van dié takke het verskeie ondergeskikte dissiplines of takke en die onderskeid tussen hulle is soms vaag.

Van die takke is:
*Antropologie
*Argeologie
*Ekonomie
*Geografie
*Geskiedenis
*Kommunikasieleer
*Linguistiek
*Opvoeding
*Politieke wetenskap
*Reg
*Sielkunde
*Sosiologie

## Verwysings
## Skakels
* Centre for Social Work Research
* Family Therapy and Systemic Research Centre
* International Conference on Social Sciences
* International Social Science Council
* Intute: Social Sciences (UK)
* Social Science Research Society 
* Social Science Virtual Library
Philippine Leroy-Beaulieu

**Philippine Leroy-Beaulieu** (gebore 25 April 1963) is 'n Franse aktrise. Sy is bekend vir haar rolle in die rolprente *Three Men and a Cradle* (1985), *Neuf mois* (1994), en *Two Brothers* (2004), en in die televisiereeks *Call My Agent!* (2015) en in die televisiereeks *Emily in Paris* (2020).

## Filmografie 
### Rolprente 
* 1983: *Surprise Party*
* 1985: *Three Men and a Cradle*
* 1987: *Flag*
* 1988: *Camomille*
* 1988: *Les possédés*
* 1988: *Natalia*
* 1989: *Les deux Fragonard*
* 1991: *Les clés du paradis*
* 1992: ''Coupable d'innocence ou Quand la raison dort*
* 1993: *Un'anima divisa in due*
* 1993: *Petits travaux tranquilles*
* 1994: *Neuf mois*
* 1995: *L'année Juliette*
* 1995: *Un eroe borghese*
* 1995: *Le nez au vent*
* 1996: *Hercule & Sherlock*
* 1996: *Je n'en ferai pas un drame*
* 1998: *La voie est libre*
* 1998: *TGV*
* 2004: *Two Brothers*
* 2005: *Trois couples en quête d'orages*
* 2006: *La sombra de nadie*
* 2009: *Three Days with the Family*
* 2015: *Graziella*

### Televisiereekse 
* 1993: *Des héros ordinaires*
* 2000: *Sandra et les siens*
* 2010: *Ma femme, ma fille, 2 bébés*
* 2015: *Call My Agent!*
* 2016: *Agathe Koltès*
* 2020: *Emily in Paris*

### Televisierolprente 
* 1987: *La maison piège*
* 1993: *Meutre avec préméditation: Récidive*
* 1993: *Jules Ferry*
* 1994: *L'île aux mômes*
* 1994: *Les enfants du faubourg*
* 1997: *La vérité est un vilain défaut*
* 1998: *Jeanne et le loup*
* 1998: *Mes enfants étrangers*
* 2000: *Petit Ben*
* 2003: *Écoute, Nicolas...''

### Video's 
* 2004: ''Guy Pearce's Ultimate Guide to Tigers*
* 2005: *Trois couples en quête d'orages - Making-of''

## Eksterne skakels 
*
Grootgeelbos

Die **Grootgeelbos** (*Leucadendron eucalyptifolium*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en die Oos-Kaap, waar dit voorkom in die Potberg, Riversdalvlakte, Langeberg, Outeniekwaberge, Tsitsikammaberge, Kougaberge,  Elandsberg, Swartberg, Waboomsberg, Warmwaterberg, Touwsberg, Rooiberg en Soetwaterberg. Die struik word 4&nbsp;m hoog en dra blomme van Julie tot Oktober.

'n Brand vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand waar dit dan deur die wind versprei word. Die plant is eenslagtig en daar is manlike- en vroulike plante. Die aktiwiteite van klein kewers verseker dat die plante bestuif word. Die plant groei hoofsaaklik in sandsteen sand op hoogtes van 160 - 1400&nbsp;m.

In Engels staan dit as die *Gum-leaved Conebush* bekend. Die boom se FSA-nommer is 81.

## Galery 

Leucadendron eucalyptifolium 15544116.jpg
Leucadendron eucalyptifolium 15721602.jpg
Leucadendron eucalyptifolium 52106737.jpg
Leucadendron eucalyptifolium 62297783.jpg
Leucadendron eucalyptifolium RBGK.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Rooitolbos

Die **Rooitolbos** (*Leucadendron discolor*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Piketberg. Die plant is eenslagtig met mannetjie- en vroulike plante. Die struik word 2&nbsp;m hoog en dra blomme in September. Die plant groei in rotsagtige sandsteen grond op hoogtes van 450-500&nbsp;m.

Vuur vernietig die plant maar die saadjies, wat in 'n tol geberg word, oorleef. Na die vuur val die saadjies na die grond. 

In Engels staan dit as die *Piketberg Conebush* bekend. Die boom se FSA-nommer is 79.

## Galery 

Leucadendron discolor 01.jpg
Leucadendron discolor 02.jpg
Leucadendron discolor 15095672.jpg
Leucadendron discolor 1DS-II 2-3829.jpg
Leucadendron discolor 1DS-II 2-3832.jpg
Leucadendron discolor 1DS-II 3-5461.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Boerejongens

**Boerejongens** is ‘n historiese alkoholiese drank afkomstig uit Nederland.

Rosyne word in brandewyn  ingelê  en vir ‘n drie maande laat trek. Dikwels word vir ekstra smaak suiker en kaneel bygevoeg. Tradisioneel word dit geëet by feesvierings soos verjaardae, troues en Kersfees. Teenswoordig word dit veral geëet met roomys, pannekoek en joghurt.  Soms word boerejongens gemaak met whiskey of wodka as basis.  Word dit gemaak met baie ryp en ferm hanepootdruiwe is dit **Kaapsche Jongens** of Boerklonge genoem.

## Lees ook
* Boeremeisies
* Karrie
* Van der Hum

## Bibliografie
*thespruceeats.com
Renault Billancourt enjin

Die **Billancourt-enjin** was 'n motorenjin wat deur Renault ontwerp is vir die Renault 4CV, wat tot 1985 gebruik is. Dit het later die interne kode **"B"** vir Billancourt ontvang. Die 'sport'-weergawe is die **Ventoux-enjin genoem**.

Die enjin is vloeistofverkoel, met vier silinders inlyn en 'n suierslag van 80 mm. Dit het 'n gietysterblok, aluminiumsilinderkop en gebruik 'n laterale nokas wat oorhoofse kleppe bedryf, asook die waaierband op sy ander kant. In Junie 1940 stel Louis Renault vir Fernand Picard aan, wat adjunk-tegniese direkteur word in die afdeling vir motorenjins. Tydens die Tweede Wêreldoorlog het hy deelgeneem aan die studie van 'n klein motor: die toekomstige 4CV. Die enjin was in 1942 gereed en 'n jaar later draai hy die eerste keer wiele. Renault het hierdie enjin vervang met die Cléon-Fonte-enjin, 'n heeltemal nuwe ontwerp. 

## Verskillende silinderkapasiteit 
## Verwysings
Mercedes-Benz W120/W121

Die **Mercedes-Benz W120** was 'n Inlynviersilinder sedan wat in 1953 deur Mercedes-Benz vrygestel is. Dit is aanvanklik aangedryf deur die maatskappy se bestaande , en is as die  verkoop tot in 1962. 

Die **Mercedes-Benz W121** is in 1956 bekendgestel, aangedryf deur 'n . Dit was tot 1961 as die  op die mark.

Die 41 kW (55 pk) M136-enjin uit die Mercedes-Benz 170 Sb is tot 1957 vir die 180 gebruik, toe dit 'n makker weergawe van die 190 se M121-enjin ontvang het.

Verskeie dieselenjin-180s is van 1953 tot 1962 vervaardig.

Die paar is dikwels na verwys as die "Pontons" van Mercedes se reeks tydens hul produksie. Tesame met die meer luukse en ietwat groter  Mercedes-Benz W128 220, vorm hulle tussen 1953 en 1959 80% van Mercedes-Benz se produksie. 

In werklikheid was dit die eerste voorganger van die mediumgrootte Mercedes-Benz E-klas sedanreeks.

## Geskiedenis 
Die 180-190- en W128/W180 220-220S *Ponton*-modelle het baie dieselfde gelyk van die voorruit af agtertoe, as die ietwat langer 220- 220S-220SE-inlynsessilindermodelle. Van agteraf sou 'n mens nie eens die top-220SE (E vir Einspritzung, of brandstofinspuiting) maklik van 'n 180 kon onderskei nie, maar die langer enjinkap (en wielbasis) en chroomafwerking het dit as 'n luukse sessilindermodel geïdentifiseer. Die vlagskip van die Adenauer-onderneming, die Mercedes-Benz 300 W186 van 1951 tot 1957 het 'n veel groter raam en bakwerk gebruik en was 'n heeltemal ander motor. 

Die 180-190 viersilinders is wyd gebruik as Duitse taxi's. Slegs hierdie korter *Pontons* het parkeerliggies met 'n lae wattuur aan die voor- en agterbuffer gehad. 'n Eenvoudige links-regs-skakelaar bo die knie van die bestuurder het gekies watter kant verlig sou word, om nie die battery onnodig in die winter te laat afloop nie, 'n wesentlike probleem vir die aansit van diesels. Die luginnames van die verwarmer was slegs by die 120/121 aan weerskante van die verkoelerrooster.

### Sedert 1957 
Die bakvorm van die motor het min verander tydens sy produksieloop. Maar in 1957, 'n jaar na die bekendstelling van die 190-*saloon*, is die Mercedes-ster bo-op die fopverkoelerdop veerbelaai om mee te gee as aan dit gestamp word: dit óf was om aan die vereistes van sekere uitvoermarkte, veral Switserland, te voldoen of om die risiko van voetgangerbeserings te verminder in die geval van 'n ongeluk. Teen 1959 word die ster op 'n veerbelaaide balbasis regop gehou.

'n Verwante roadster-variant, die 190SL, is van 1955 tot 1963 vervaardig.

duimnael|regs|260px|Mercedes-Benz 180 (W120)
duimnael|regs|260px|Vir die 1960-modeljaar het die motor 'n groter sierrooster ontvang.
## Modelle
## Verwysings 
## Eksterne skakels 
* Die W120 "Ponton" aangebied deur Mercedes-Benz Classic Center VSA
Louriertolbos

Die **louriertolbos** (*Leucadendron laureolum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom vanaf die Kaapse Skiereiland tot by Potberg asook Riviersonderend. Die struik word 2&nbsp;m hoog en dra blomme in Junie.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand waar dit dan deur die wind versprei word. Die plant is eenslagtig en daar is manlike- en vroulike plante. Die aktiwiteite van klein torre verseker dat die plante bestuif word. Die plant groei hoofsaaklik in sanderige grond  hoogtes van 0-1000&nbsp;m.

In Engels staan dit as die *Golden Sunshinebush* bekend.

## Galery 

Leucadendron laureolum 48391264.jpg
Leucadendron laureolum 60497500.jpg
Golden Conebush (Leucadendron laureolum) (52874586195).jpg
Leucadendron laureolum 54807921.jpg
Leucadendron laureolum 59830321.jpg
Golden Conebush (Leucadendron laureolum) and White Bristle Bush (Metalasia muricata) (52874582240).jpg

## Bronnelys 
* REDLIST Sanbi
* PlantzAfrica
* Protea Atlas
* Biodiversityexplorer
* Plants of the World Online

## Eksterne skakels
Sandknoppiesbos

Die **sandknoppiesbos** (*Leucadendron levisanus*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Kaapse Vlakte vanaf Vishoek tot by Eersterivier en Mamre. Die struik word 2&nbsp;m hoog en dra blomme in Oktober.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat waar dit na die grond val en moontlik deur die wind versprei word. Die plant is eenslagtig en daar is manlike- en vroulike plante. Insekte doen die bestuiwing. Die plant groei hoofsaaklik in sanderige grond op hoogtes van 0-100&nbsp;m.

In Engels staan dit as die *Cape Flats Conebush* bekend.

## Galery 

Leucadendron levisanus - critically endangered Cape Flats Cone Bush - Cape Town 3.jpg
Leucadendron levisanus - critically endangered Cape Flats Cone Bush - Cape Town 8.jpg
Leucadendron levisanus - critically endangered Cape Flats Cone Bush - Cape Town.jpg
Leucadendron levisanus 15714458.jpg
Leucadendron levisanus 53463824.jpg
Leucadendron levisanus 53464142.jpg
Leucadendron levisanus 60867625.jpg

## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Porsche 718 Boxster en Cayman

Die **Porsche 718** is die vierde geslag Boxster / Cayman wat deur Porsche vervaardig is. Met die oorskakeling na 'n nuwe turbo-aangejaagde platvierenjin is die bemarkingsnaam van die modelle verander na Porsche 718, ter ere van die renmotor wat die Targa Florio-ren in 1959 en 1960 gewen het. Die naam is bedoel om Porsche se suksesse in die verlede te herdenk, van ligte motors soos die 718 wat mededingers met groter en kragtiger enjins oorskadu het.  Die motor se interne benaming was aanvanklik die **Porsche 982**, voordat dit na Porsche 718 verander is.

Lêer:2018 Porsche 718 Boxster S S-A 2.5 Rear.jpg|Porsche 718 Boxster S 
Lêer:WMC P AS17 Porsche 718 Cayman S 1.jpg|Porsche 718 Cayman S 
Lêer:2018 Porsche 718 Cayman GTS 2.5.jpg|Porsche 718 Cayman GTS 
Lêer:Porsche 718 Boxster T Genf 2019 1Y7A5424.jpg|Porsche 718 Boxster T 
Lêer:GIMS 2019, Le Grand-Saconnex (GIMS0977).jpg|Porsche 718 Cayman T 

duimnael| Die bygewerkte kajuit van die 718 het die vierde generasie van die Porsche PCM-stelsel, aangedui deur die skerm sonder rame. Hierdie model het ook veelfunksiekontroles op die stuurwiel.

## Sien ook 
* Porsche Boxster
* Porsche Cayman
* Porsche Carrera GT

## Verwysings
Vlaktetolbos

Die **vlaktetolbos** (*Leucadendron floridum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom op die Kaapse Vlakte, vanaf Rondebosch tot by Kuilsrivier en ook in die Kaapse Skiereiland rondom die meeste vleie. Dit het 'n voorkomsgebied van 24 km² en daar is twee bevolkings. Die spesie word bedreig deur onwettige versamelaars, onbeheerde brandbestuur en indringerplante.

Die struik word 2&nbsp;m hoog en dra blomme van September tot Oktober. Vuur vernietig die plant maar die sade oorleef. Die sade word geberg in 'n tol op die vroulike plant en val uit die tol na die grond en kan deur die wind versprei word. Die plant is eenslagtig en daar is manlike- en vroulike plante. Bestuiwing vind deur die wind. Die plant groei hoofsaaklik in waterversadigde grond op 10-200&nbsp;m.

In Engels staan dit as die *Flats Conebush* bekend.

## Galery 

Flats Conebush (Leucadendron floridum) (32843566111).jpg
Flats Conebush (Leucadendron floridum) old cones ... (32587627840).jpg
Leucadendron floridum 13272663.jpg
Leucadendron floridum 15287092.jpg
Leucadendron floridum 24643626.jpg

## Bronnelys 
* REDLIST Sanbi
* PlantzAfriza
* Biodiversityexplorer
* Protea Atlas
* Plants of the World Online

## Eksterne skakels
Margo Lion (kabaretsangeres)

**Margo Lion** (28 Februarie 1899 – 25 Februarie 1989) was 'n Franse aktrise. Sy was bekend vir haar rolle in die rolprente *Nie wieder Liebe!* (1931), ''L'opéra de quat'sous* (1931), *Feu Mathias Pascal* (1937), en *The Room Upstairs* (1946).

## Filmografie 
### Rolprente 
* 1931: *Nie wieder Liebe!*
* 1931: *L'opéra de quat'sous*
* 1931: *The Big Attraction*
* 1931: *24 Stunden aus dem Leben einer Frau*
* 1933: *...und wer küßt mich?*
* 1937: *Feu Mathias Pascal*
* 1938: *The Lafarge Case*
* 1946: *The Room Upstairs*
* 1947: *Une nuit à Tabarin*
* 1947: *Woman of Evil*
* 1951: *The Red Needle*
* 1959: *Julie the Redhead*
* 1962: *Jusqu'à plus soif*
* 1970: *The Demise of Father Mouret*

### Televisierolprente 
* 1955: *Tu ne m'échapperas jamais*
* 1959: *Angélica... a... a*
* 1960: *Liberty Bar*
* 1961: *Les deux orphelines*
* 1961: *Vue sur la mer*
* 1963: *L'esprit et la lettre: Jacques le Fataliste et son maître*
* 2010: *Cabaret-Berlin: The Wild Scene''

## Eksterne skakels 
*
Witsenbergtolbos

Die **Witsenbergtolbos** (*Leucadendron chamelaea*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom van die Koue Bokkeveld tot die Franschhoekvallei. Die struik word 2.3&nbsp;m hoog en dra blomme in September. Twee maande na die plant geblom het, verskyn die vrugte en die saadjies val later na die grond. Die plant groei in sandsteensand op hoogtes van 100 tot 1000&nbsp;.

Vuur vernietig die plant maar die sade oorleef. Die plant is eenslagtig, daar is mannetjie- en wyfie plante. Insekte doen die bestuiwing en landbou bedreig die voortbestaan van die plant.

In Engels staan dit as die *Witsenberg Conebush* bekend.

## Galery 

Leucadendron chamelaea 15439599.jpg
Leucadendron chamelaea 18877189.jpg
Leucadendron chamelaea 53676214.jpg
Leucadendron chamelaea 54240797.jpg
Leucadendron chamelaea 1DS-II 3-5210.jpg
Leucadendron chamelaea 1DS-II 5653.jpg

## Bronnelys 
* REDLIST Sanbi
* PlantzAfrica
* Protea Atlas
* Biodiversityexplorer
* Plants of the World Online

## Eksterne skakels
Vleirosie

Die **vleirosie** (*Leucadendron laxum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom vanaf Hermanus tot by Agulhas. Die plant het 'n voorkomsgebied van 1&nbsp;295 km² en 45% van sy habitat het verlore gegaan aan gewasverbouing asook damme wat gebou is vir besproeiing. 

Die struik word 1.75&nbsp;m hoog en dra blomme van September tot Oktober.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat gedurende Maart die volgende jaar. Die plant is eenslagtig en daar is manlike- en vroulike plante. Die plante word bestuif deur die werking van insekte.

In Engels staan dit as die *Bredasdorp Conebush* bekend.

## Galery 

Leucadendron laxum 57587371.jpg
Leucadendron laxum 53027620.jpg
Leucadendron laxum 61366677.jpg
Leucadendron laxum 62126620.jpg
Leucadendron laxum 62126655.jpg
Leucadendron laxum 62180218.jpg

## Bronnelys 
* REDLIST Sanbi
* PlantzAfrica
* Biodiversityexplorer
* Plants of the World Online

## Eksterne skakels
Staatsrede (Suid-Afrika)

[duimnael|Dit vind plaas in die kamer van die [Nasionale Vergadering van Suid-Afrika|Nasionale Vergadering en addisionele banke word gewoonlik gebring om die gaste te akkommodeer.]]
Die **staatsrede** is 'n jaarlikse geleentheid in Suid-Afrika waar die president 'n toespraak lewer oor die toestand van die land. Dit word voor 'n gesamentlike sitting van albei huise van die parlement, naamlik die Nasionale Vergadering en die Nasionale Raad van Provinsies, gelewer. 

Die toespraak word gekenmerk as die jaarlikse opening van die parlement en gerespekteerde gaste van die regering en politieke figure woon die sitting by. Tydens die staatsrede word die nuwe beplanning van die Suid-Afrikaanse regering vir die opkomende jaar vir die eerste keer bekend gemaak.

Ná afloop van die geleentheid debatteer politieke partye die staatsrede en dan aan die einde van die debat lewer die president sy repliek.
## Titels in Suid-Afrika se amptelike tale
* Afrikaans: *Staatsrede van die President van Suid-Afrika*
* Engels: *State of the Nation Address of the President of South Africa*
* Ndebele: *Ikulumo yesiTjhaba kaMongameli weSewula Afrika*
* Noord-Sotho: *Polelo ya Setšhaba ka Mopresidente wa Afrika Borwa*
* Siswati: *Inkulumo leyetfulelwa sive ngumengameli weleNingizimu Afrika*
* Suid-Sotho: *Puo ya Mopresident wa Afrika Borwa*
* Tsonga: *Mbulavulo wo Pfula Palamende lowu endliweke hi Phuresidente wa Afrika Dzonga*
* Tswana: *Puo ya Maemo a Setšhaba ka Moporesitente wa Aforika Borwa*
* Venda: *Mulaedza wa Lushaka wa Muphuresidennde wa Afrika Tshipembe*
* Xhosa: *INtetho yeLizwe kaMongameli waseMzantsi Afrika*
* Zoeloe: *Inkulumo Kamongameli Wase Ningizimu Afrika Yesimo Sezwe*

## Verwysings
## Eksterne skakels
* State of the Nation Address
Seram

**Seram** (voorheen **Ceram**, **Seran** of **Serang**; Indonesies: *Pulau Seram*) is, na Halmahera, die tweede grootste eiland van die eilandgroep Molukke, wat op sy beurt tot die Maleise argipel behoort. Seram lê in die noordooste van die eilandnasie Indonesië net suid van die ewenaar. Dit grens aan die Seramsee in die noorde en die Bandasee in die suide. Van die groot eilande in die omgewing sluit in Halmahera in die noordweste, Timor in die suidweste en Nieu-Guinee in die ooste.

duimnael|links|Seram se kus
Seram beslaan 'n oppervlakte van 17&nbsp;100&nbsp;km² en is die grootste eiland van Indonesië buite die vyf hoofeilande (Nieu-Guinee, Borneo, Soematra, Sulawesi en Java) en Halmahera. Dit het 'n bevolking van 434&nbsp;113 in 2010 gehad. Sowat die helfte van die bevolking in Moslems en die ander helfte is Christene.

## Eksterne skakels 
*
Halmahera

**Halmahera** (voorheen **Jilolo**, **Gilolo** of **Jailolo**; Indonesies: *Pulau Halmahera*) is die grootste eiland van die eilandgroep Molukke, wat op sy beurt tot die Maleise argipel behoort. Halmahera lê in die noordooste van die eilandnasie Indonesië langs die ewenaar. Dit grens aan die Molukkesee in die weste, die oop Stille Oseaan in die noordooste en die Halmaherasee in die suidooste. Van die groot eilande in die omgewing sluit in Sulawesi in die weste, Seram in die suide en Nieu-Guinee in die ooste.

duimnael|links|'n Uitsig oor Sofifi aan Halmahera se weskus
Halmahera beslaan 'n oppervlakte van 17&nbsp;780&nbsp;km² en is die grootste eiland van Indonesië buite die vyf hoofeilande (Nieu-Guinee, Borneo, Soematra, Sulawesi en Java). Dit het 'n bevolking van 449&nbsp;938 in 2010 gehad. Sowat die helfte van die bevolking in Moslems en die ander helfte is Christene. Op die eiland leef baie etniese groepe en van die bevolking besig Maleis-Polinesiese of Papoeastale.

## Eksterne skakels 
*
Flores

**Flores** (Portugees vir: "blomme"; Indonesies: *Pulau Flores*) is die derde grootste van die Klein-Soenda-eilande na Timor en Soembawa en is in die noorde van dié argipel, in die suide van die eilandnasie Indonesië, geleë. Die eiland word begrens deur die Floressee in die noorde en die Savusee in die suide.

duimnael|links|Bajawa op Flores
[duimnael|links|Die [vulkaan Kelimutu op Flores]]
Flores is in die ooste van Soembawa en Komodo, in die weste van Lembata en die Alor-argipel en in die noordweste van Timor geleë. In die suide, oorkant die Soembastraat, lê Soemba, en in die noorde, oorkant die Floressee, Soelawesi. Flores het 'n bevolking van 1&nbsp;831&nbsp;000 in 2010 gehad en beslaan 'n oppervlakte van 13&nbsp;540&nbsp;km².

Flores se geologie is gekenmerk deur baie aktiewe vulkane wat dié eiland van wes na oos gevorm het. Flores se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel.

Tot die aankoms van die moderne mens was Flores deur die *Homo floresiensis*, 'n uitgestorwe pigmee, bevolk. Vandag is die meerderheid van die bevolking Christene, veral danksy kerstening deur die Portugese.

## Etimologie 
In teenstelling met die meeste ander Indonesiese eilande is *Flores* deur die Portugese genoem, afgelei van *Cabo de Flores* ("Kaap van blomme"), die Portugese term vir die oostelike deel van die eiland. Hierdie deel van die eiland, oorspronklik *Kopondai* genoem, is weens die bloeiende *Delonix regia*-bome, wat hier groei, só genoem. Die oorspronklike naam van Flores was *Nipa*, en verwys na 'n slang.

## Eksterne skakels 
*  
*
Acacia-blaartolbos

Die **Acacia-blaartolbos** (*Leucadendron macowanii*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Kaapse Skiereiland by Smitswinkelbaai en Wynberg. Die struik word 2.3&nbsp;m hoog en dra blomme in Mei tot Julie.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat waar dit na die grond val en moontlik deur die wind versprei word. Die plant is eenslagtig en daar is manlike- en vroulike plant en plant voort deur windbestuiwing. Die plant groei hoofsaaklik in klam sandgrond naby strome op hoogtes van 60-200&nbsp;m.

In Engels staan dit as die *Acacia-leaf conebush* bekend.

## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online
Soembawa

**Soembawa** (Indonesies: *Pulau Sumbawa*) is die tweede grootste van die Klein-Soenda-eilande na Timor en is in die weste van dié argipel, in die suide van die eilandnasie Indonesië, geleë. Die eiland word begrens deur die Floressee in die noorde en die oop Indiese Oseaan in die suide. Soembawa bestaan basies uit twee dele, wat in die suide deur 'n nou landbrug verbind word.

[duimnael|links|[Rysvelde in die weste van Soembawa]]
[duimnael|links|[Nasa-Satellietbeeld van die kaldera of groot krater van die vulkaan Tambora wat as gevolg van die massiewe uitbarsting in 1815 ontstaan het]]
Soembawa is in die ooste van Lombok, in die weste van Flores en in die noordweste van Soemba geleë. In die noorde, oorkant die Floressee, lê Soelawesi, en verder wes Java. Soembawa het 'n bevolking van 1&nbsp;391&nbsp;340 in 2014 gehad en beslaan 'n oppervlakte van 15&nbsp;214,13&nbsp;km².

Soembawa se geologie is gekenmerk deur baie aktiewe vulkane wat dié eiland van wes na oos gevorm het. Soembawa se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel. Byvoorbeeld is die eiland se hoogste berg, Tambora, 'n aktiewe stratovulkaan en lê in die noorde van die eiland. Dié vulkaan se bekendste uitbarsting in April 1815 het een jaar later in Europa en Noord-Amerika die Jaar sonder somer veroorsaak.

## Eksterne skakels 
*  
*
Kleinkoprosettolbos

Die **kleinkoprosettolbos** (*Leucadendron sessile*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom  in die Witsenberg, Elandskloof tot Slanghoekberge, Hottentots-Hollandberge vanaf Jonkershoekberge tot by Kogelberg. Die struik word 1.5&nbsp;m hoog en dra blomme in Julie tot Augustus.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na twee maande wanneer dit ryp is en na die grond val. Knaagdiere versprei die sade. Die plant is eenslagtig en daar is manlike- en vroulike plante. Klein torre doen die bestuiwing. Die plant groei hoofsaaklik in granietkleigrond op berghellings op hoogtes van 10-600&nbsp;m.

In Engels staan dit as die *Western Sunbush* bekend.

## Galery 

Leucadendron sessile 0223.jpg
Leucadendron sessile 0224.jpg
Leucadendron sessile flower.jpg
Leucadendron sessile-blossom-Kirstenbosch.jpg
Leucadendron sessile-bush-Kirstenbosch.jpg

## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Knoppiesgeelbos

Die **knoppiesgeelbos** (*Leucadendron salignum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan Suid-Afrika en kom in drie provinsies voor: Wes-Kaap, Oos-Kaap en Noord-Kaap. Verspreiding strek van Nieuwoudtville verby die Kaapse Skiereiland tot by Grahamstown. Die struik word 2&nbsp;m hoog en dra blomme in April tot November.

Die plant kan 'n brand oorleef en spruit weer uit na die brand. Die sade word geberg in 'n tol op die vroulike plant en word vrygelaat waar dit na die grond val en deur die wind versprei word. Die plant is eenslagtig en daar is manlike- en vroulike plante. Klein torre doen die bestuiwing. Die plant groei op feitlik enige plek op hoogtes van 0 - 2000&nbsp;m.

In Engels staan dit as die *common sunshine conebush* bekend.

## Sinonieme 
Die plant het sewentien sinonieme:

* *Euryspermum frondosum* Knight
* *Euryspermum humifusum* Knight
* *Euryspermum salignu* Knight
* *Leucadendron adscendens* R.Br.
* *Leucadendron cuspidatum* Klotzsch ex Meisn.
* *Leucadendron eriocladum* Gand. & Schinz
* *Leucadendron inflexum* Link
* *Leucadendron involucratum* Meisn.
* *Leucadendron salignum* R.Br.
* *Leucadendron virgatum* Drège ex Meisn.
* *Protea diversifolia* Willd.
* *Protea inflexa* Willd.
* *Protea involucrata* Willd. ex Meisn.
* *Protea pallens* L.
* *Protea saligna* (P.J.Bergius) L.
* *Protea sericea* Thunb.
* *Protea stricta* Don ex Steud.

## Galery 

Leucadendron salignum 'Fireglow' kz1.jpg
Leucadendron salignum00.jpg
Leucadendron salignum × laureolum 'rising sun'.jpg
Leucadendron salignum-bush-Kirstenbosch.jpg
Leucadendron salignum detail female.jpg
Leucadendron salignum 5Dsr 8330.jpg

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
Loerietolbos

Die **loerietolbos** (*Leucadendron loeriense*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit in die Elandsberg, Baviaanskloof- en Groot-Winterhoekberge voorkom. Die struik word 2,5&nbsp;m hoog en blom in Desember en Januarie.

Vuur vernietig die plant maar die sade oorleef. Die sade word in 'n tol op die vroulike plant geberg en vrygelaat waar dit na die grond val en moontlik deur die wind versprei word. Die plant is eenslagtig, dus is daar aparte plante met manlike en vroulike blomme wat deur insekte bestuif word. Die plant groei hoofsaaklik in sandsteengrond op hoogtes van 450-1200&nbsp;m.

In Engels staan dit as die *Loerie Conebush* bekend. Die boom se FSA-nommer is 80.7.

## Galery 

Leucadendron loeriense 15416760.jpg
Leucadendron loeriense 15416765.jpg
Leucadendron loeriense 15680734.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Rotstolbos

Die **rotstolbos** (*Leucadendron strobilinum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom  in die Kaapse Skiereiland vanaf Kommetjie tot Tafelberg. Die struik word 2.6&nbsp;m hoog en dra blomme in September tot Oktober.

Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat na 'n brand en word moontlik deur die wind versprei. Die plant is eenslagtig en daar is manlike- en vroulike plante. Klein torre doen die bestuiwing. Die plant groei hoofsaaklik op suidelike berghellings op hoogtes van 500-1100&nbsp;m.

In Engels staan dit as die *Peninsula Conebush* bekend. Die boom se FSA-nommer is 78.

## Galery 

Leucadendron strobilinum 26930493.jpg
Leucadendron strobilinum (1).jpg
Leucadendron strobilinum 55705744.jpg
Orange-breasted sunbird på Leucadendron strobilinum - Flickr - Ragnhild & Neil Crawford.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* PlantsAfrica
* Biodiversityexplorer
* Protea Atlas

## Eksterne skakels
Waterbossie

Die **waterbossie** (*Leucadendron teretifolium*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom op die Elimvlakte, Kleinrivierberge, Riviersonderendberge, Potberg, Bonteberg, Witteberg, Waboomsberg en Langeberg tot by Riversdal. Die struik word 1,0&nbsp;m hoog en dra blomme van Augustus tot September.

Vuur vernietig die plant maar die sade oorleef. Die sade word in 'n tol op die vroulike plant geberg en word vrygelaat na 'n brand en word moontlik deur die wind versprei. Die plant is eenslagtig en daar is aparte manlike en vroulike plante. Die bevrugting word gedoen deur die wind. Die plant groei hoofsaaklik in Bokkeveld en Witteberg tipe grond op hoogtes van 0 – 1350&nbsp;m.

In Engels staan dit as die *Needle-leaf conebush* bekend.

## Galery 

Leucadendron teretifolium 1DS-II 3-5501.jpg
Leucadendron teretifolium 1DS-II 3-5500.jpg
Leucadendron teretifolium 1DS-II 3-5502.jpg
Strawberry Conebush (Leucadendron teretifolium) (32926968286).jpg

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Katsterttolbos

Die **katsterttolbos** (*Leucadendron thymifolium*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom op die Malmesburyvlakte vanaf Dassenberg tot by Klipheuwel. Die struik word 2.0&nbsp;m hoog en dra blomme van Augustus tot September.

Vuur vernietig die plant maar die sade oorleef. Die sade word geberg in 'n tol op die vroulike plant en val na die grond, twee maande nadat die plant geblom het. Die plant is eenslagtig en daar is manlike- en vroulike plante. Die bevrugting word gedoen deur insekte. Die plant groei hoofsaaklik in sand of gruis oor klei op hoogtes van 100&nbsp;m.

Dit staan ook bekend as die *swartveldknoppiesbos* en in Engels as die *Malmesbury Conebush*.

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
Toffieappeltolbos

Die **toffieappeltolbos** (*Leucadendron tinctum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit in die Hexrivierberge voorkom tot by die Hottentots-Hollandberge en Langeberg. Die struik word 1,3&nbsp;m hoog en dra blomme van Julie tot Augustus.

Vuur vernietig die plant maar die sade oorleef. Die sade word geberg in 'n tol op die vroulike plant en val na die grond, twee maande nadat die plant geblom het. Die plant is eenslagtig en daar is manlike en vroulike plante. Die bevrugting word deur klein torre gedoen. Die plant groei hoofsaaklik in rotsagtige of sandsteengrond op hoogtes van 300 - 1000&nbsp;m.

In Engels staan die plant bekend as die *Spicy conebush*.

## Galery 

Leucadendron tinctum kz1.jpg
Leucadendron tinctum (89035817).jpg
Leucadendron tinctum 1DS-II 3-5481.jpg
Leucadendron tinctum 1DS-II 3-5482.jpg
Leucadendron tinctum bush.JPG
Leucadendron tinctum flower.JPG
Leucadendron tinctum kz2.jpg
Leucadendron tinctum kz3.jpg
Leucadendron tinctum2 (89035834).jpg
Leucadendron tinctum3 (89035844).jpg

## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas
* Plants of the World Online

## Eksterne skakels
Lambda-KDM-model

Die **ΛKDM-model** (Lambda-kouemateriemodel) of **Lambda-KDM-model** is ’n parametrisering van die Oerknalmodel waarin die heelal drie hoofkomponente bevat: ’n kosmologiese konstante, wat deur die Griekse hoofletter lambda (Λ) aangedui word en met donker energie verbind word; die veronderstelde koue donker materie (KDM); en gewone materie. Dit word dikwels die "standaardmodel" van Oerknalkosmologie genoem omdat dit die eenvoudigste model is wat ’n redelik goeie verklaring vir die volgende eienskappe van die kosmos gee:
* die bestaan en struktuur van die kosmiese mikrogolfagtergrond
* die grootskaalse struktuur in die verspreiding van sterrestelsels
* die waargenome oorvloed van waterstof (insluitende deuterium), helium en litium
* die versnellende uitdying van die heelal, soos waargeneem in die lig van verafgeleë sterrestelsels en supernovas

Die model aanvaar algemene relatiwiteit is die korrekte teorie van swaartekrag op kosmologiese skale. Dit het laat in die 1990's ontstaan as ’n "ooreenkomskosmologie" ná ’n tydperk waarin uiteenlopende waargenome eienskappe van die heelal teenstrydig blyk te gewees het en daar geen ooreenstemming was oor die samestelling van die energiedigtheid van die heelal nie.

Die ΛKDM-model kan uitgebrei word deur die toevoeging van kosmologiese inflasie, kwintessens en ander elemente wat tans velde van spekulasie en navorsing in kosmologie is.

’n Paar alternatiewe modelle bevraagteken die aannames van die ΛCDM-model.

## Verwysings
## Skakels
* Cosmology tutorial/NedWright
* Millennium Simulation
Parameter

’n **Parameter** (van die Griekse woorde παρά *para*, "benewens, plaasvervanger", en μέτρον *metron*, "mate") is oor die algemeen ’n eienskap wat kan help om ’n spesifieke stelsel (bedoelende ’n gebeurtenis, projek, voorwerp, situasie, ensovoorts) te definieer of klassifiseer. Dit is dus ’n element van ’n stelsel wat nuttig, of noodsaaklik, is vir die identifikasie van die stelsel, of vir wanneer die stelsel se werking, status, toestand, ensovoorts beskryf word.

Die term "parameter" het baie spesifieke betekenisse in verskillende dissiplines, soos wiskunde, rekenaarprogrammering, ingenieurswese, statistiek en linguistiek.

## Modellering
Wanneer ’n stelsel deur vergelykings gemodelleer word, word die waardes wat die stelsel beskryf parameters genoem. in meganika, byvoorbeeld, verskyn die massas, afmetings en vorms (van soliede voorwerpe) en die digthede en vloeitraaghede (van vloeistowwe) as parameters in die vergelykings wat bewegings modelleer. Daar is dikwels verskeie keuses vir die parameters, en die keuse van ’n gerieflike stel parameters word **parametrisering** genoem. 

As ’n mens byvoorbeeld die beweging van ’n voorwerp beskryf op die oppervlak van ’n sfeer wat baie groter as die voorwerp is (byvoorbeeld die aarde), is daar gewoonlik twee algemeen gebruikte parametriserings van sy posisie: hoekkoördinate (soos lengtegraad/breedtegraad) wat bewegings met ronde sirkels aan die sfeer langs beskryf, en rigtingafstand van ’n bekende punt af (byvoorbeeld "10&nbsp;km&nbsp;NNW van Kaapstad"), wat gewoonlik eenvoudiger is vir beweging op kleiner skaal, veral binne ’n streek. 

## Skakels
KwaZulu-Natalse Provinsiale Wetgewer

[duimnael|250px|regs|Setels in die provinsiale wetgewer na die [Suid-Afrikaanse algemene verkiesing van 2024|Mei 2024-verkiesing:**Regering** (41)   **Amptelike Opposisie** (37)  Ander partye (2): ]]

[duimnael|200px|Die provinsiale wetgewer in [Pietermaritzburg]]
Die **KwaZulu-Natalse Provinsiale Wetgewer** is die primêre wetgewende liggaam van KwaZulu-Natal. Dit het 'n eenkamersamestelling en verkies die premier en die uitvoerende raad.

## Bevoegdhede
Die KwaZulu-Natalse Provinsiale Wetgewer kies die premier van KwaZulu-Natal, die provinsiale hoof- uitvoerende beampte van KwaZulu-Natal. Die wetgewer kan die premier dwing om te bedank deur 'n mosie van wantroue in te stel. Alhoewel die uitvoerende raad deur die premier gekies word, kan die wetgewer 'n mosie van wantroue aanneem om die premier te dwing om die samestelling van die raad te verander. Die wetgewer stel ook die KwaZulu-Natal afgevaardigdes aan by die Nasionale Raad van Provinsies, wat afgevaardigdes aan partye toeken in verhouding tot die aantal setels wat elke party in die wetgewer beklee.

Die wetgewer het die mag om wetgewing uit te voer op verskeie terreine wat in die nasionale grondwet gespesifiseer is; op sommige terreine word die wetgewende mag met die nasionale parlement gedeel, terwyl dit op ander terreine uitsluitlik vir KwaZulu-Natal gereserveer is. Die velde sluit gesondheid, onderwys (behalwe universiteite), landbou, behuising, beskerming van die omgewing en ontwikkelingsbeplanning in.

Die wetgewer hou toesig oor die administrasie van die provinsiale regering van KwaZulu-Natal, en die premier en die lede van die uitvoerende raad moet aan die wetgewer verslag doen oor die uitvoering van hul verantwoordelikhede. Die wetgewer bestuur ook die finansies van die provinsiale regering deur middel van die bewillingswetsontwerpe wat KwaZulu-Natal se provinsiale begroting bepaal.

## Verkiesing
Die provinsiale wetgewer bestaan ​​uit 80 lede wat deur 'n stelsel van proporsionele verteenwoordiging van die partylys met geslote lyste verkies word. Die mees onlangse verkiesing is op 8 Mei 2019 gehou uit die lede van die leierparty of koalisie in die wetgewer.

## Ampsdraers
Die speaker is die politieke hoof van die wetgewer en word bygestaan deur 'n adjunk-speaker. Die huidige speaker is Ntobeko Boyce, en die adjunk-speaker is Mmabatho Tembe; hulle is albei lede van die African National Congress.

Sedert 14 Junie 2024 is die premier van KwaZulu-Natal Thami Ntuli (Inkatha Vryheidsparty).

## Verwysings
## Eksterne skakels
* Webblad: KwaZulu-Natal Legislature
Witviooltjie

Die **witviooltjie** (*Lachenalia alba*) is 'n blomdraende geofiet wat endemies is aan die Bokkeveld-eskarp naby Nieuwoudtville en Calvinia, die plant is deel van die renosterveld. Die plant het ongeveer 25% van sy habitat aan graanproduksie afgestaan en die oorblywende habitat is slegs 25&nbsp;km² groot. Dit word ook bedreig deur vertrapping deur vee en ystervarke wat gate grawe.

In Engels staan die plant bekend as die *white lachenalia*.

## Bronnelys 
* PlantZAfrica
* REDLIST Sanbi
* Plants of the World Online
Vaaltolbos

Die **vaaltolbos** (*Leucadendron conicum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en die Oos-Kaap, waar dit voorkom in die Langeberg, Outeniekwaberge, Tsitsikammaberge, Elandsberg en Tuinroete-vlakte. Die struik word 6&nbsp;m hoog en dra blomme van Oktober tot November.

'n Brand vernietig die plant, maar die sade oorleef. Die sade word in 'n tol op die vroulike plant geberg en word vrygelaat na 'n brand waar dit dan deur die wind versprei word. Die plant is eenslagtig en daar is manlike- en vroulike plante. Die aktiwiteite van klein torre verseker dat die plante bestuif word. Die plant groei hoofsaaklik in nat valleie, klowe en stroompies op hoogtes van 300-1000&nbsp;m.

In Engels staan dit as die *Garden Route conebush* bekend. Die boom se FSA-nommer is 78.1.

## Galery 

Leucadendron conicum 15331790.jpg
Leucadendron conicum 15505994.jpg
Leucadendron conicum 16086168.jpg
Leucadendron conicum 31108890.jpg
Leucadendron conicum 63100380.jpg
Leucadendron conicum 63101282.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* biodiversity explorer
* Ispotnature
* Protea Atlas
* Plants of the World Online

## Eksterne skakels
Bergkatjiepiering

Die **bergkatjiepiering** (*Leucadendron cordatum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en is seldsaam. Dit kom voor in die Langeberg tussen Koo en Barrydale asook die Swartberg digby Klaarstroom. Die struik word 1&nbsp;m hoog en dra blomme van Junie tot Julie.

Vuur vernietig die plant maar die sade oorleef. Die sade word geberg in 'n tol op die vroulike plant en val na die grond na twee maande. Die plant is eenslagtig en daar is manlike- en vroulike plante. Die aktiwiteite van klein torre en klein knaagdiere verseker dat die plante bestuif word. Die plant groei hoofsaaklik rotsagtige sandsteen grond op  hoogtes van 500-1900&nbsp;m.

In Engels staan dit as die *Droopy Conebush* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Samar

**Samar** (Cebuano: *Pulo sa Samar*; Tagalog: *Pulo ng Samar*) is die derde grootste eiland van die eilandnasie Filippyne, na Luzon in die noorde en Mindanao in die suide. Dit is in die ooste van Filippyne geleë en behoort tot die eilandgroep Visayas. Samar grens in die ooste aan die Filippynse See, wat tot die Stille Oseaan behoort.

duimnael|links|Balicuartro, San Antonio in Noord-Samar
Samar beslaan 'n oppervlakte van 13&nbsp;428,8&nbsp;km² en het 'n bevolking van 1&nbsp;751&nbsp;267 in 2010 gehad. Net suid is die eiland Mindanao geleë.

Tydens die Tweede Wêreldoorlog het die Slag van Leyte Golf op 23 Oktober 1944 in die seegebied tussen die eilande Leyte en Samar plaasgevind.

## Eksterne skakels 
*  
*
Blinkblaartolbos

Die **blinkblaartolbos** (*Leucadendron xanthoconus*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom op die Kaapse Skiereiland, Hottentots-Hollandberge en Groenlandberg, Kogelberg, Kleinmond, Kleinrivierberge tot by Bredasdorpberge, Elimvlakte, Caledon, Swartberg, Riviersonderendberge en Potberg. Die struik word 2.0&nbsp;m hoog en dra blomme in Augustus.

Vuur vernietig die plant maar die sade oorleef. Die sade word geberg in 'n tol op die vroulike plant en val na die grond nadat die plant gebrand het. Die plant is eenslagtig en daar is manlike- en vroulike plante. Die bevrugting word gedoen deur klein torre. Die plant groei op die laer berghellings vanaf 0-670&nbsp;m.

In Engels staan die plant as die *Sickle-leaf Conebush* bekend.

## Galery 

Leucadendron xanthoconus 1DS-II 3-5476.jpg
Leucadendron xanthoconus RBGK.JPG
Leucadendron xanthoconus 1DS-II 3-5479.jpg
Leucadendron xanthoconus 1DS-II 3-5480.jpg

## Verwysings 
## Bronnelys 
* REDLIST Sanbi
* PlantzAfrica
* Biodiversityexplorer
* Protea Atlas

## Eksterne skakels
Rosettolbos

Die **rosettolbos** (*Leucadendron coriaceum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en kom van Napier tot by Riversdal voor.

In Engels staan dit as die *Rosette Conebush* bekend.

## Galery 

Leucadendron coriaceum 59909089.jpg
Leucadendron coriaceum 59908251.jpg
Leucadendron coriaceum 59908256.jpg
Leucadendron coriaceum 59832745.jpg

## Bronnelys 
* REDLIST Sanbi
* Biodiversityexplorer
* Plants of the World Online

## Eksterne skakels
Vuurslaanbos

Die **vuurslaanbos** (*Leucadendron dubium*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap in die Sederberg. Die plant se habitat word bedreig deur die rooibos-tee bedryf.

In Engels staan dit as die *Cederberg Conebush* bekend.

## Galery 

Leucadendron dubium 50739780.jpg
Leucadendron dubium 11555911.jpg
Leucadendron dubium 25746196.jpg
Leucadendron dubium 25746157.jpg

## Bronnelys 
* Biodiversityexplorer
* REDLIST Sanbi
* Plants of the World Online

## Eksterne skakels
Negros

**Negros** (Spaans vir: "swart"; Cebuano: *Pulo sa Negros*; Tagalog: *Pulo ng Negros*) is die vierde grootste eiland van die eilandnasie Filippyne, na Luzon in die noorde, Mindanao in die suide en Samar in die ooste. Dit is in die middel van Filippyne geleë en behoort tot die eilandgroep Visayas. Negros grens in die suidweste aan die Sulusee, wat tot die Stille Oseaan behoort.

duimnael|links|Vlag van die kortstondige Republiek Negros (1898–1899)
Negros beslaan 'n oppervlakte van 13&nbsp;309,6&nbsp;km² en het 'n bevolking van 4&nbsp;414&nbsp;131 in 2015 gehad. Net suid is die eiland Mindanao geleë.

Tydens die Filippynse Rewolusie (1896–1898) het die bevolking van Negros in opstand teen die Spaanse koloniale bewind gekom en die kortstondige Republiek Negros gestig. Tydens die daaropvolgende Spaans-Amerikaanse Oorlog in 1898 is die hele Filippyne egter deur die Verenigde State geannekseer.

## Eksterne skakels 
*  
*